Diari Oficial de la Generalitat Valenciana


Sumari del DOGV 5422, del 05-01-2007 (2006/15819)

RESOLUCIÓ de 14 de desembre de 2006, del President de l'Institut de la Petita i Mitjana Indústria de la Generalitat Valenciana (IMPIVA), per la qual es convoca el Programa de Formació per a l'Especialització Professional i el Programa d'Alta Especialització en Tecnologies Industrials.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5422

Data del DOGV
:   05-01-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2006/15014


Data del document
:   14-12-2006

Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Resolució

Anàlisi jurídica

 Descriptors 

:   * suport econòmic
    * recerca i desenvolupament
    * aprenentatge professional
    * ajuda pública
    * material d'ensenyament
    * inserció professional
    * atur juvenil
    * nova tecnologia
    * investigació aplicada
    * innovació
    * centre d'investigació

El sistema productiu de la Comunitat Valenciana està constituït  
principalment per empreses de xicotet i mitjà tamany dedicades en  
una important proporció a la fabricació de béns de consum tradicionals.  
Estes activitats afronten una competència creixent provinent de  
productors localitzats en àrees que es beneficien de menors costos de  
producció.  
Les empreses valencianes compten amb capacitat per a competir  
sempre que puguen desenrotllar una dinàmica d'innovació en els seus  
processos productius i de gestió i abordar línies de producte d'alt valor  
afegit amb prestacions distintes o superiors als ja existents en el mercat.  
La disponibilitat de recursos humans qualificats que faciliten la  
incorporació i utilització de coneixement i informació d'alt valor en  
matèria de tecnologia, desenrotllament de nous productes, disseny i  
gestió empresarial constituïx un requisit fonamental perquè les empreses  
puguen elaborar i portar a terme estratègies d'innovació que els  
permeten competir eficaçment en els mercats.  
Amb l'objectiu de reforçar la capacitat d'innovació dels sectors  
productius de la Comunitat Valenciana, tant els ja consolidats com  
aquells de caràcter emergent, la Conselleria d'Empresa, Universitat i  
Ciència de la Generalitat convoca a través de l'IMPIVA sengles programes  
d'Especialització Professional i d'Alta Especialització en Tecnologies  
Industrials dirigits estos dos als Instituts Tecnològics de la  
Xàrcia IMPIVA.  
El primer d'estos programes té com a finalitat recolzar actuacions  
dirigides a la formació de jóvens titulats que desitgen adquirir formació  
especialitzada en tecnologia i gestió de la innovació aplicada als  
sectors industrials on s'inscriu l'activitat de cada un dels Instituts Tecnològics.  
Per a això el programa contempla l'organització de cursos  
d'especialització professional destinats a jóvens desocupats menors de  
30 anys, el finançament de contractes formatius davall la modalitat de  
contracte en pràctiques per un període màxim d'un any per a adquirir  
coneixements i experiència de treball en investigació aplicada i assessorament  
a empreses els Instituts Tecnològics, i la creació o adaptació  
de materials formatius que amb l'ocupació de tecnologies multimèdia  
permeten disposar de recursos per a estructurar una oferta de formació  
no presencial utilitzable de manera flexible i des de qualsevol lloc de  
la Comunitat Valenciana.  
El segon dels programes, denominat d'Alta Especialització en  
Tecnologies Industrials, dóna continuïtat a una línia de treball posada  
en marxa per primera vegada en 2004 consistent a recolzar estades  
de personal tècnic qualificat en organismes de ciència i tecnologia o  
departaments d'I+D+i d'empreses o universitats de reconegut prestigi  
amb la finalitat d'obtindre coneixement especialitzat dels avanços tecnològics  
més recents amb potencial aplicació en els sectors industrials  
de la Comunitat Valenciana, així com fomentar les relacions de cooperació  
i transferència de tecnologia entre els centres d'investigació i les  
empreses dels llocs de destí i els centres d'investigació i les empreses  
valencianes. Per a això l'IMPIVA prestarà suport financer i institucional  
als Instituts Tecnològics de la Xàrcia IMPIVA que proposen estades  
en el marc del programa i s'ocupen de la preparació i gestió del  
seu desenrotllament.  
En virtut del que antecedix, i de conformitat amb el que disposa  
l'article 1.4 de l'Orde de la Conselleria d'Empresa, Universitat i Ciència  
de 12 de desembre de 2006, resolc:  
Article 1. Objecte i àmbit.  
L'objecte de la present resolució és convocar les ajudes del Programa  
d'Assistència a l'Emprenedor i aprovar les seues bases reguladores.  
Article 2. Marc normatiu.  
Les ajudes arreplegades en la present resolució es concediran  
d'acord amb el que establix l'Orde de 12 de desembre de 2006, de la  
Conselleria d'Empresa, Universitat i Ciència, sobre concessió d'ajudes  
per l'Institut de la Petita i Mitjana Indústria de la Generalitat Valenciana  
(IMPIVA), la Llei 38/2003, de 17 de novembre, General de Subvencions  
i la resta de normativa de desenrotllament que li fora d'aplicació.  
Així mateix estes ajudes no queden subjectes a l'obligació de notificació  
prèvia a la Comissió de la Unió Europea per no reunir tots els  
requisits de l'article 87.1 del Tractat de la Unió Europea.  
Article 3. Línies pressupostàries.  
L'import global màxim que amb caràcter estimatiu es destinarà per  
a la concessió de les ajudes previstes en la present convocatòria, és el  
que s'indica a continuació:  
Programa de Formació Especialització Professional 1.705.730  
euros  
Programa d'Alta Especialització Tecnologies Industrials 1.200.000  
euros  
a càrrec de les següents línies pressupostàries:  
P0006806 5.905.730 euros  
L'import destinat a la concessió de les ajudes previstes en la present  
convocatòria, està supeditat a l'aprovació del pressupost de l'IMPIVA  
per a l'exercici 2007 i a la liquidació dels compromisos degudament  
adquirits procedents de convocatòries anteriors.  
En qualsevol cas, es podrà incrementar el finançament quan es  
produïsca un augment del crèdit disponible com a conseqüència de  
l'aprovació per la Llei de Pressupostos de la Generalitat per al 2007  
d'un import superior, d'altres convocatòries en què s'hagen presentat  
o resolt sol·licituds per import inferior al gasto inicialment previst o de  
les que deriven obligacions liquidades o reconegudes per import inferior  
a l'ajuda que va ser concedida en el seu dia, o bé quan aquest augment  
siga conseqüència d'una generació, ampliació o incorporació de  
crèdit. Aquestes modificacions del pressupost estimat seran publicades  
en el Diari Oficial de la Generalitat.  
Les ajudes descrites comptaran amb finançament del Fons Social  
Europeu (FSE) a través del Programa Operatiu Integrat de la Comunitat  
Valenciana 2000-2006: Eix 20 Societat del Coneixement i Telecomunicacions  
- Mesura 1 Suport Inversió Capital Humà àmbit Investigació,  
Eix 42 Inserció i Reinserció Ocupacional Desocupats - Mesura  
8 Oferir vies inserció professional a jóvens i Eix 43 Reforç Estabilitat  
en l'Ocupació i Adaptabilitat - Mesura 2 Assegurar actualització del  
nivell de competències dels treballadors, així com d'altres possibles  
fons, sent d'aplicació les disposicions que els regulen.  
Així mateix podran comptar amb finançament del Fons Social  
Europeu (FSE) a través del Programa Operatiu de la Comunitat Valenciana  
2007-2013: Eix 3 Augment i Millora del Capital Humà, així com  
d'altres possibles fons, sent d'aplicació les disposicions que els regulen.  
Article 4. Beneficiaris.  
1. Podran acollir-se a estes ajudes els Instituts Tecnològics de la  
Xàrcia IMPIVA.  
2. Els beneficiaris hauran de tindre la seua seu social o delegació  
en la Comunitat Valenciana, i els projectes objecte d'ajuda hauran  
d'estar localitzats en eixe territori.  
3. Les condicions per a ser beneficiari hauran de mantindre's fins  
al moment del pagament de la subvenció.  
4. Per a l'exercici de la seua activitat els beneficiaris hauran de  
disposar de les autoritzacions administratives preceptives, trobar-se  
inscrits en els registres públics pertinents, i complir amb qualssevol  
altres requisits exigits per les disposicions aplicables.  
5. Als efectes de l'art 87.1 del Tractat de la Unió Europea el beneficiari  
no haurà de tindre la consideració d'empresa en el sentit de  
realitzar una activitat econòmica, açò és, una activitat consistent en  
l'oferta de béns i servicis en un determinat mercat. En el cas que el  
beneficiari exercisca activitats de caràcter econòmic i no econòmic  
haurà de poder complir les següents condicions:  
- distingir amb claredat entre estos dos tipus d'activitats  
- separar clarament el finançament d'ambdues activitats  
- imputar els costos correctament a una o una altra activitat.  
6. No podran obtindre la condició de beneficiaris els sol·licitants  
en què concórrega alguna de les circumstàncies previstes en l'article  
13 de la Llei 38/2003, de 17 de novembre, General de Subvencions.  
Article 5. Sol·licitud d'ajuda.  
1. Els sol·licitants hauran de presentar una sol·licitud normalitzada  
complimentada utilitzant el programa informàtic que es pot descarregar  
des de la direcció d'internet de l'IMPIVA: www.impiva.es  
2. A fi de potenciar l'èxit dels objectius de la present resolució,  
l'IMPIVA podrà traslladar les sol·licituds a altres programes o convocatòries  
d'ajudes.  
Article 6. Documentació que ha d'acompanyar a l'imprés de sollicitud.  
1. Memòria tècnica del projecte, segons model que pot obtindre's  
descarregant-lo de la direcció d'internet de l'IMPIVA: www.impiva.  
es, així com aquella informació addicional especificada en els programes  
arreplegats en annex.  
2. Estatuts vigents i poder de representació de qui firma la sollicitud,  
o acta de nomenament o apoderament. No serà necessària la  
presentació d'esta documentació si ja obra a poder de l'IMPIVA i es  
manté vigent, aportant a l'efecte declaració de vigència segons model  
disponible en la direcció d'internet de l'IMPIVA: www.impiva.es  
3. La presentació de la sol·licitud comporta l'autorització a l'IMPIVA,  
excepte manifestació en contra pel sol·licitant, per a demanar  
els certificats a emetre per l'Agència Estatal de l'administració Tributària,  
per la Unitat recaptadora de la Hisenda Pública Valenciana i per  
la Tresoreria General de la Seguretat Social, en els quals s'acredite que  
el sol·licitant es troba al corrent en les seues obligacions amb aquestes  
administracions. En qualsevol cas l'IMPIVA es reserva el dret a requerir  
directament al sol·licitant en el cas que la informació obtinguda  
presente alguna incidència.  
4. Si la documentació aportada fóra incompleta o presentara errors  
subsanables es requerirà a l'interessat perquè en el termini de 10 dies  
esmene la falta o acompanye els documents preceptius, amb advertència  
que si no el fera se'l tindrà per desistit de la seua sol·licitud.  
5. Els requeriments a què es fa referència en este article, així com  
qualsevol altre que poguera realitzar-se per l'IMPIVA podrà efectuarse  
per fax i/o per correu electrònic al nombre i/o a la direcció indicada  
pel sol·licitant en l'imprés de sol·licitud.  
Article 7. Termini de presentació de sol·licituds.  
El termini de presentació començarà el dia de publicació de la present  
resolució en el Diari Oficial de la Generalitat (DOGV) i finalitzarà  
el dia 30 de gener de 2007. La presentació de les memòries tècniques  
i la resta de documentació addicional podrà presentar-se amb  
independència de l'imprés de sol·licitud fins a la mateixa data límit.  
Article 8. Lloc de presentació de sol·licituds.  
1. Les sol·licituds i la documentació annexa podran presentar-se  
en qualsevol de les seus de l'IMPIVA indicades a continuació en horari  
de 9 a 14 hores, de dilluns a divendres, i de 17 a 19 hores, de dilluns  
a dijous:  
- IMPIVA Alicante-Oficina PROP: C/Xurruca, 29, 03442 Alacant.  
- IMPIVA Castellón-Oficina PROP: Av. Germans Bou, 47. 12240  
Castelló.  
- IMPIVA València: Plaça de l'Ajuntament, 6. 46912 València.  
2. També podran presentar-se en les formes previstes en l'article  
38.4. de la Llei 30/1992, de 26 de novembre, de Règim Jurídic de les  
Administracions Públiques i del Procediment Administratiu Comú.  
En el cas que s'optara per presentar la sol·licitud en una oficina de  
Correus, haurà de fer-se en sobre obert perquè siga datada i segellada  
per l'oficina de Correus abans de ser certificada.  
Article 9. Projectes plurianuales.  
Quan es tracte d'un projecte de caràcter plurianual:  
a) Haurà d'indicar-se en la memòria tècnica cada una de les seues  
fases i l'exercici en què es realitzaran.  
b) La sol·licitud d'ajuda haurà de presentar-se per a cada una de  
les fases en l'exercici en què vaja a executar-se, sense que la concessió  
d'ajuda per a una d'elles condicione la de futures fases. Les concessions  
en exercicis pressupostaris següents se supeditaran a l'existència  
d'un programa que empare les actuacions proposades i els resultats  
aconseguits.  
Article 10. Avaluació de sol·licituds.  
1. Les ajudes es concediran davall el règim de concurrència competitiva,  
per mitjà d'una comparació de les sol·licituds presentades en  
què s'aplicaran els criteris de valoració fixats en els programes i s'establirà  
una prelació respectant els límits pressupostaris.  
2. L'òrgan competent per a la instrucció del procediment de les  
ajudes emmarcades en la present resolució serà la Direcció d'Innovació  
i Competitivitat a través de l'Àrea de Foment de la Competitivitat  
de l'IMPIVA.  
3. L'IMPIVA podrà requerir del sol·licitant la reformulació de la  
seua sol·licitud per a ajustar els compromisos i condicions a la subvenció  
otorgable quan esta siga inferior a la que figura en la sol·licitud  
presentada.  
Article 11. Resolució de la concessió d'ajudes.  
Després de l'aplicació dels criteris d'avaluació, una Comissió presidida  
pel director general de l'IMPIVA i composta pel personal tècnic  
que este designe, elevarà proposta de concessió al President de l'IMPIVA.  
El President de l'IMPIVA resoldrà sobre l'adjudicació de les ajudes,  
per mitjà de resolució, fixant expressament la quantia, i incorporant,  
si és procedent, les condicions i obligacions a què haja de subjectar-  
se el beneficiari.  
Les subvencions concedides seran publicades en el Diari Oficial  
de la Generalitat (DOGV) amb expressió del programa i crèdit pressupostari  
a què s'imputen, beneficiari, quantitat concedida i finalitat o  
finalitats de la subvenció.  
La resolució dictada pel President posarà fi a la via administrativa,  
i el seu contingut serà notificat de forma individualitzada a cada interessat.  
Llevat que s'especifique d'una altra manera en la Llei de Pressupostos  
de la Generalitat Valenciana per al 2007, si l'ajuda supera el  
milió d'euros serà necessària l'autorització del Consell; si supera la  
quantia de 250.000 euros per perceptor s'aportarà a este mateix òrgan.  
Article 12. Projectes que reforcen la política social.  
D'acord amb els criteris de valoració que s'establixen respectivament  
en cada un dels programes, tindran preferència en l'adjudicació  
en cas d'empat els projectes presentats per aquelles entitats que acrediten  
ocupar un percentatge de treballadors discapacitats superior respecte  
a la plantilla de l'entitat que tenien amb anterioritat a la present  
convocatòria, i en general aquells que reunisquen els requisits previstos  
en la Llei 11/2003, de 10 d'abril, sobre l'estatut de les persones  
amb discapacitat de la Comunitat Valenciana.  
Així mateix es valoraran positivament els projectes presentats per  
certes categories de persones desfavorides socialment que experimenten  
condicions, situacions i necessitats especials a l'hora de mamprendre  
activitats empresarials o inserir-se en el mercat laboral.  
Article 13. Obligacions dels beneficiaris.  
Seran obligacions del beneficiari:  
a) Realitzar l'activitat objecte de la subvenció i acreditar la seua  
realització en la forma i data fixades en la notificació de l'ajuda o en  
el conveni de col·laboració. L'acreditació dels gastos i inversions es  
realitzarà per mitjà de la presentació de la totalitat de justificants de  
gasto i pagament.  
b) Complir amb les seues obligacions fiscals i amb la Seguretat  
Social de manera que quede acreditada esta circumstància en el  
moment previ a l'atorgament de l'ajuda en els termes establits en la  
normativa vigent en la matèria, i a l'acreditació de la seua personalitat  
jurídica referida al moment de la sol·licitud de l'ajuda. Quan l'ajuda  
s'atorgue a una societat en constitució en cap cas s'abonarà el seu  
import abans que la societat estiga constituïda i inscrita en el registre  
corresponent, per a l'acreditació del qual es fixarà un termini.  
c) Respectar la normativa mediambiental vigent.  
d) En qualsevol moment de la vigència de l'expedient el beneficiari  
haurà d'actualitzar la documentació presentada que haguera sofrit  
alguna modificació i comunicar altres ajudes públiques o privades que  
haguera obtingut o sol·licitat amb posterioritat a la data de presentació  
de la sol·licitud.  
e) Tant el beneficiari com els tercers relacionats amb l'objecte de  
la subvenció, hauran de sotmetre's a les actuacions de comprovació,  
verificació i control financer de l'activitat subvencionada efectuades  
per l'IMPIVA així com per qualsevol òrgan de la Unió Europea, de  
l'administració Central de l'Estat i de la Generalitat, facilitant en tot  
moment quanta informació se sol·licite en l'exercici d'aquestes actuacions.  
f) Conservar els documents justificatius de la subvenció durant un  
termini de quinze anys o durant un termini major mentre puguen ser  
objecte de comprovació i control.  
g) Respondre de la veracitat dels documents aportats.  
h) Mantindre durant un mínim de cinc anys les inversions materials  
i immaterials subvencionades.  
i) Efectuar quantes mesures d'informació i publicitat establisca la  
normativa europea respecte a les activitats en què intervinguen els fons  
estructurals europeus o altres fons.  
j) Les actuacions subvencionades no hauran de vulnerar en cap  
cas el principi de no discriminació per raó de sexe, raça, origen ètnic,  
religió, conviccions, minusvalideses, edat, o orientació sexual. Així  
mateix facilitaran, o almenys no impediran, l'accessibilitat per a les  
persones discapacitades.  
k) Complir amb quantes obligacions i requisits s'establixen en  
l'Orde de 12 de desembre de 2006 de la Conselleria d'Empresa, Universitat  
i Ciència, sobre concessió d'ajudes per l'IMPIVA, i en les disposicions  
establides en la legislació sobre subvencions; en cas d'ajudes  
finançades amb fons estructurals europeus en la normativa que  
els resulte d'aplicació, i en general en qualsevol altra disposició que  
resulte d'aplicació.  
L'incompliment de qualsevol d'estes obligacions podrà donar  
lloc a la minoració o revocació, i si és procedent al reintegrament de  
les ajudes percebudes amb l'exigència de l'interés de demora des del  
moment del pagament de la subvenció.  
Article 14. Justificació de gastos i pagaments.  
1. Amb caràcter general es consideren justificants de gasto les factures  
i documents de valor probatori equivalent.  
2. La justificació de l'ajuda haurà de realitzar-se d'acord amb les  
instruccions aprovades per resolució del director general de l'IMPIVA  
que seran notificades al beneficiari. A efectes de justificació es considerarà  
que el gasto subvencionat s'ha realitzat sempre que haja sigut  
pagat amb anterioritat a la finalització del període de justificació.  
En la justificació dels costos indirectes el beneficiari realitzarà la  
seua imputació basant-se en un mètode just i equitatiu, degudament  
explicitat  
La justificació del pagament dels costos subvencionables es realitzarà  
per mitjà de moviment bancari que així l'acredite.  
3. Les factures presentades per a la justificació dels projectes hauran  
de complir allò que s'ha disposat pel Real Decret 1496/2003, de  
28 de novembre i la resta de normativa vigent.  
4. Només seran tinguts en compte els justificants de gastos realitzats  
des de l'1 de gener de 2007 i a partir de la data de presentació de  
la sol·licitud.  
5. Quan l'import del gasto subvencionable supere la quantia de  
30.000 euros en el supòsit de cost per execució d'obra, o de 12.000  
euros en el supòsit de subministrament de béns d'equip o prestació de  
servicis per empreses de consultoría o assistència tècnica, el beneficiari  
haurà d'aportar també justificació d'haver sol·licitat com a mínim  
tres ofertes de diferents proveïdors, llevat que per les especials característiques  
dels gastos subvencionables no existisca en el mercat suficient  
nombre d'entitats que el subministren o presten i així es faça  
constar un informe.  
L'elecció entre les ofertes presentades haurà de recaure en la més  
econòmica, justificant en una memòria l'elecció en un altre sentit. La  
no presentació de les memòries a què fa referència este apartat, o la la  
seua insuficiència, podrà donar lloc a una minoració de l'ajuda concedida,  
sense perjuí de la facultat de l'IMPIVA de demanar, a càrrec del  
beneficiari, una taxació pericial del ben subvencionat i recalcular en  
funció d'esta la subvenció concedida.  
6. No s'acceptaran com a justificants de realització del projecte les  
factures derivades de la contractació amb empreses o entitats vinculades  
al beneficiari de l'ajuda, excepte justificació expressa que haurà de  
ser aprovada per l'IMPIVA. S'entén per empreses o entitats vinculades  
aquelles en què el beneficiari o un soci o grup de socis puga exercir,  
directa o indirectament, una influència dominant, o aquelles que  
puguen exercir-la sobre ell o que, de la mateixa manera que el beneficiari,  
estiguen sotmeses a la influència dominant d'una altra empresa  
o entitat per raó de propietat, participació financera o normes que la  
regulen. Es presumirà que hi ha influència dominant quan una empresa,  
entitat, persona física o grup d'estes, directa o indirectament, amb  
relació a una altra, estiga en possessió del menys un 25% del capital  
subscrit, un 25% dels vots inherents a les participacions emeses per  
l'empresa o entitat, o puga designar almenys el 25% dels membres de  
l'òrgan d'administració, direcció o control de l'empresa, i en tot cas en  
els supòsits previstos en l'article 68.2 del Reglament de la Llei General  
de Subvencions, aprovat per Real Decret 887/2006, de 21 de juny.  
7. Es permet que el beneficiari subcontracte les activitats subvencionades  
en els termes previstos en l'article 29 de la Llei 38/2003, de 17  
de novembre, General de Subvencions, fins a un 70% del seu import.  
La consideració d'un import superior requerirà de l'autorització prèvia  
de l'IMPIVA.  
Els gastos relatius als subcontractes hauran de complir les següents  
condicions:  
a) No podran augmentar el cost d'execució de l'operació sense un  
valor afegit.  
b) No es podrà subcontractar amb intermediaris o assessors quan  
el pagament consistisca en un percentatge del cost total de l'operació,  
a menys que el beneficiari justifique el dit pagament en relació al valor  
real del treball realitzat o els servicis prestats.  
Article 15. Pagament de les ajudes.  
L'IMPIVA procedirà al pagament de l'ajuda una vegada el beneficiari  
haja executat el projecte i sempre que haja complit les obligacions  
exigibles. Podrà anticipar-se el pagament de fins al percentatge  
de l'ajuda que permeta la Llei de Pressupostos de la Generalitat per al  
2007, prèvia presentació pel beneficiari d'aval bancari per almenys la  
quantia anticipada, constituït d'acord amb la normativa vigent, en els  
Servicis Territorials de la Conselleria d'Economia, Hisenda i Ocupació  
de la Generalitat, llevat que no s'exigisca la presentació de garantia  
alguna per la citada llei.  
Disposició final  
Es faculta el director general de l'IMPIVA per a dictar les resolucions  
necessàries per al desenrotllament, eficàcia i execució de la present  
convocatòria.  
València, 14 de desembre de 2006.- El president de l'IMPIVA:  
Justo Nieto Nieto  
ANNEX  
Programa de Formació per a l'Especialització Professional  
Objecte  
L'objecte del programa és afavorir la competitivitat de les empreses  
valencianes per mitjà de la transferència de coneixements al personal  
de les mateixes i l'especialització de jóvens titulats en els aspectes  
prioritaris contemplats en els Plans de Competitivitat Empresarials de  
la Comunitat Valenciana.  
Actuacions recolzables  
A. Accions d'especialització professional.  
Actuació 1. Cursos d'especialització professional.  
Activitats formatives Programes d'especialització per a la inserció  
en la indústria valenciana de jóvens desocupats menors de 30 anys. Els  
cursos tindran una duració mínima de 200 hores presencials, excepte  
aquells presentats com a part d'un programa formatiu únic i multisectorial  
la duració total dels quals supere les 200 hores, i podran incloure  
a més un període de pràctiques en empreses del sector.  
Esta actuació està cofinançada en un 65% pel Fons Social Europeu,  
Eix 42: Inserció i reinserció ocupacional dels desocupats, Mesura  
8: Oferir vies d'inserció professional als jóvens, en el marc del Programa  
Operatiu Integrat de la Comunitat Valenciana 2000-2006.  
Actuació 2. Contractes formatius .  
Es finançaran contractes formatius, davall la modalitat de contracte  
en pràctiques, per un període màxim d'un any en els instituts tecnològics  
de la Xàrcia IMPIVA. El contingut formatiu de les pràctiques  
es vincula a les accions que desenrotllen els instituts tecnològics de  
la Xàrcia IMPIVA a fi d'incrementar, de manera general, el nivell de  
competitivitat de les empreses del sector.  
La selecció de candidats es realitzarà per part dels instituts tecnològics  
atenent els principis de publicitat suficient, valoració equitativa  
de mèrits i concurrència, amb menció expressa als fons que subvencionen  
el projecte, tant en el procés de selecció com en el propi contracte.  
Estes ajudes podran comptar amb finançament del Fons Social  
Europeu (FSE), en el marc del Programa Operatiu Integrat a la Comunitat  
Valenciana 2007-2013, sent d'aplicació les disposicions que els  
regulen.  
B. Accions de suport a la formació.  
Actuació 3. Elaboració de materials formatius.  
Creació i adaptació de productes formatius que incloguen l'ús de  
tecnologies multimèdia i que contribuïsquen a la millora de la formació  
a distància en àmbits d'especial interés sectorial i territorial per a  
la Comunitat Valenciana.  
Esta actuació està cofinançada en un 70% pel Fons Social Europeu,  
Eix 43: Reforç de l'estabilitat en l'ocupació i adaptabilitat, Mesura  
2: Assegurar l'actualització del nivell de competències dels treballadors,  
en el marc del Programa Operatiu Integrat de la Comunitat  
Valenciana 2000-2006.  
Beneficiaris  
Podran acollir-se a estes ajudes els projectes presentats per Instituts  
Tecnològics de la Xàrcia IMPIVA.  
Tipus d'ajuda  
Actuació 1.  
Subvenció a fons perdut de fins a del 100% dels costos subvencionables  
estimats per l'IMPIVA.  
L'import màxim de les ajudes es fixarà en funció del nombre d'hores  
formatives, tenint com a límit el màxim de 100,00 euros per hora  
de formació.  
En els cursos en què les pràctiques en empresa s'establisquen com  
obligatòries, i en funció de la disponibilitat pressupostària, es podrà  
establir una ajuda complementària per a recolzar la seua gestió.  
Actuació 2.  
Subvenció a fons perdut de fins a el 100% dels costos subvencionables,  
amb un màxim de 26.000Euros per any de contracte en pràctiques a  
temps complet, inclosos els gastos per tutorització.  
L'import estimat corresponent als mesos de contracte en 2008  
queda condicionat a l'existència de crèdit adequat i suficient i a la convocatòria  
del programa corresponent.  
Actuació 3.  
Subvenció a fons perdut de fins al 50% dels costos subvencionables  
del projecte.  
Este percentatge podrà ser major en materials per a formació en  
tecnologies innovadores, que tinguen caràcter multisectorial, o bé, que  
es porten a terme en col·laboració amb diversos Instituts tecnològics  
de la Xàrcia IMPIVA.  
Criteris de valoració  
Qualitat del projecte (50 punts)  
Actuació 1.  
- Definició, avaluació i seguiment del projecte. (10)  
- Experiència i qualificació dels docents. (10)  
- Singularitat i inexistència d'ofertes semblants en el mercat. (10)  
- Grau d'execució de les activitats amb recursos propis (installacions,  
equipament, profesorat?). (10)  
- Ús de metodologies multimèdia, actives i pràctiques, de recursos  
complementaris (tallers, aplicació pràctica en planta, etc.) i la seua  
adaptació-individualització a l'alumne. (10)  
Actuació 2.  
- Definició del pla de formació a desenrotllar en el període de  
pràctiques i grau d'adequació perfil del candidat. (20)  
- Definició del procés de selecció i el seu pla de difusió (publicitat,  
igualtat i concurrència). Accions previstes per a la gestió, seguiment  
i avaluació del període de pràctiques per l'Institut. (15)  
- Adequació de la proposta a les accions que, de manera general,  
desenrotlla l'Institut Tecnològic per a la millora de la competitivitat de  
l'empresa valenciana. (15)  
Actuació 3.  
- Ajustos dels seus objectius i els seus resultats a les necessitats  
de les empreses. Repercussió del projecte sobre la formació per a la  
indústria valenciana. Pla de comunicació dels resultats a la societat  
(20)  
- Introducció de nous conceptes i usos de noves tecnologies multimèdia.  
(20)  
- Adequació del projecte als fins i estratègies de l'Institut. (10)  
Viabilitat tècnica i economicofinancera (20 punts)  
- Coherència del pressupost del projecte amb els objectius a aconseguir.  
(10)  
- Dimensió equilibrada dels diferents tipus de costos de l'activitat.  
(10)  
Característiques del sol·licitant (20 punts)  
- Experiència en formació industrial. (10)  
- Capacitat per a portar a terme les activitats formatives propostes  
pel que fa a la disponibilitat i qualitat d'instal·lacions, personal i recursos  
propis suficients per a la docència i la gestió de la formació. (10)  
Aspectes socioeconòmics (10 punts)  
- Adequació dels objectius del projecte a les línies d'actuació dels  
Plans de Competitivitat de l'empresa Valenciana. (5)  
- Sol·licituds presentades per entitats que hagen superat en la seua  
plantilla respecte a l'any anterior els mínims exigits per la normativa  
sobre integració laboral de discapacitats o que compten amb un pla  
d'igualtat d'oportunitats entre dones i home, per entitats amb ubicació  
en zones geogràfiques d'interés preferent, o amb projectes que suposen  
increment de l'ocupació. (5)  
Costos subvencionables  
Actuació 1.  
- Gastos de personal intern:  
- Personal formador propi,  
- Gastos de direcció i coordinació del curs,  
- Personal propi d'administració, gestió i servicis auxiliars.  
- Col·laboracions externes:  
- Personal formador extern,  
- Material didàctic,  
- Promoció, comunicació,  
- Lloguer d'equips i aules.  
- Viatges interurbans i allotjament necessaris per a la realització  
del projecte (no s'inclou manutenció):  
- Visites a empreses, gastos per trasllats i allotjament del professorat  
amb motiu de l'acció formativa.  
- Costos indirectes:  
- Subministraments i altres costos d'estructura de l'institut.  
Limitacions en els costos subvencionables:  
- Gastos de professorat ha de suposar com a mínim el 40% dels  
costos subvencionables, i inclou: personal formador propi i extern.  
- Gastos de direcció i coordinació del curs, amb la limitació de  
fins al 10% dels costos subvencionables.  
- Costos indirectes, amb la limitació de fins al 10% dels costos  
subvencionables.  
- Personal propi d'administració, gestió i servicis auxiliars amb la  
limitació de fins al 10% dels costos subvencionables.  
Actuació 2.  
- Gastos de personal intern:  
- Gastos del contractat en pràctiques en què s'inclou salari i les  
càrregues socials.  
- Gastos per tutorización de les pràctiques, amb el límit de 3.000Euros/  
any.  
Actuació 3.  
- Gastos de personal intern:  
- Retribució de personal intern directament vinculat al desenrotllament  
del projecte.  
- Personal propi d'administració, gestió i servicis auxiliars (amb  
un límit del 15% del total de costos subvencionables).  
- Col·laboracions externes:  
- Arrendament d'equips utilitzats en el desenrotllament de les  
accions.  
- Gastos de béns consumibles utilitzats en la realització del projecte.  
- Personal extern directament vinculat al desenrotllament del projecte.  
- Altres servicis externs directament vinculats amb el projecte.  
- Viatges interurbans i allotjament necessaris per a la realització  
del projecte (no s'inclou manutenció).  
- Costos indirectes:  
- Subministraments i altres costos d'estructura del beneficiari. Es  
podran estimar amb un límit equivalent al 15% dels gastos de personal  
intern directament aplicat al projecte i considerat objecte de subvenció.  
Període d'elegibilitat.  
Seran admissibles els justificants de gasto i pagament de data igual  
o posterior a 1 de gener de 2007 en les actuacions 1 i 3, i a partir de la  
data de presentació de la sol·licitud, corresponents a l'exercici 2007,  
en l'actuació 2.  
Altres  
Característiques dels Cursos d'Especialització Professional.  
- Amb caràcter general, cap alumne podrà disfrutar simultàniament  
de dos ajudes del Fons Social Europeu. Els alumnes seran residents  
a la Comunitat Valenciana.  
- En l'admissió d'alumnes, els Instituts Tecnològics hauran de  
tindre en consideració les polítiques horitzontals en matèria d'igualtat  
d'oportunitats. En particular, es tindrà en compte l'accessibilitat de les  
persones discapacitades a l'entorn on es desenrotlle el curs.  
- Les accions formatives hauran d'haver conclòs el 20 de desembre  
de 2007.  
- Els alumnes hauran d'acreditar ser jóvens desocupats menors de  
30 anys.  
- Només seran recolzables activitats que tinguen entre 10 i 25  
alumnes.  
- De manera general, els programes formatius hauran d'incloure  
aspectes sobre el desenrotllament sostenible i la protecció i millora del  
medi ambient.  
- El programa podrà disposar d'un període de pràctiques en  
empreses del sector, preferentment, com a mínim d'un mes i en cap  
cas inferior al 15% de la seua duració.  
- El període de formació tindrà caràcter presencial almenys en 200  
hores, podent estes completar-se amb altres elements formatius no presencials.  
- Els beneficiaris disposaran d'un segur d'accident per a la cobertura  
dels alumnes durant el curs.  
- L'assistència dels alumnes serà obligatòria; les faltes d'assistència  
que excedisquen al 20% de la duració d'un curs s'entenen com a  
abandó, i implicaran l'expulsió del curs per a l'alumne i la minoració  
o, si és procedent, revocació de les ajudes a l'institut.  
- Les activitats formatives tindran sempre caràcter gratuït. Els  
beneficiaris podran sol·licitar als alumnes el pagament d'una fiança,  
en cap cas superior als 600,00 euros, que li serà tornada al finalitzar  
l'activitat excepte en cas d'abandó (sempre que este no siga motivat  
per inserció laboral o per una altra causa que, a criteri de l'institut,  
estiga prou justificada). En qualsevol cas, l'import no tornat haurà de  
justificar-se amb un increment, en la mateixa proporció, del gasto a  
justificar.  
Les entitats beneficiàries que organitzen activitats formatives  
recolzades per l'IMPIVA seran responsables:  
\* De realitzar una adequada i suficient promoció de les seues activitats,  
atenint-se a la normativa d'imatge que determinen l'IMPIVA i  
el Fons Social Europeu i de la utilització d'esta imatge en tota la documentació  
relacionada amb les accions formatives.  
\* De l'execució i desenrotllament de les activitats formatives, de  
les compres que puga realitzar i de les relacions amb el professorat,  
l'alumnat i amb l'IMPIVA. Esta responsabilitat no podrà ser delegada  
en persona o entitat alguna aliena a la beneficiària directa de les ajudes.  
Queda prohibida l'existència de més d'un nivell de contractació  
injustificada. En el cas que existira, l'entitat emetrà un informe justificatiu  
indicant les raons que fan impossible realitzar l'activitat formativa  
sense la aquesta contractació. S'exclou de l'obligació de realitzar  
este informe la contractació de professors unipersonals per part de  
l'empresa que facture la docència.  
\* De la informació als quals sol·liciten accedir com a alumnes, de  
l'establiment de sistemes i criteris equitatius de selecció dels alumnes,  
dels sistemes de control i avaluació de l'assistència i aprofitament dels  
alumnes durant els cursos i a la seua finalització, i del seguiment de  
l'alumnat amb posterioritat a la finalització de l'activitat formativa.  
\* Del cobrament i devolució de les fiances que s'establisquen, així  
com de l'emissió dels rebuts corresponents.  
\* De la correcta utilització i aplicació dels formularis, procediments,  
models i terminis de gestió de l'activitat que l'IMPIVA disposarà  
i sol·licitarà per a:  
- La inscripció, selecció, control i certificat d'assistència i avaluació  
dels alumnes.  
- La comunicació d'inici, calendaris, horaris i documents de programació  
o execució de les activitats.  
- Altres informacions referides a les activitats que es pogueren  
derivar dels requeriments del Programa Operatiu Integrat de la Comunitat  
Valenciana del Fons Social Europeu.  
\* De la sol·licitud per escrit de l'autorització de l'IMPIVA per a  
qualsevol reformulació del projecte objecte d'ajuda referida al títol i  
contingut del curs, duració, localitat de realització i pressupost, així  
com de la notificació de qualsevol altre tipus de canvi en ell.  
Característiques dels Contractes.  
Els contractes en pràctiques objecte d'ajuda hauran de complir  
amb la normativa legal respecte d'això.  
La selecció de personal es realitzarà per part dels Instituts Tecnològics  
respectant les polítiques horitzontals en matèria d'igualtat d'oportunitats  
i atenent a principis de publicitat suficient i valoració professional  
equitativa dels candidats, amb menció expressa als fons europeus  
tant en el procés de selecció com en el propi contracte.  
El procés de selecció haurà d'haver finalitzat en el termini màxim  
de dos mesos des de la notificació de l'ajuda.  
Els jóvens que es contracten hauran de complir amb els següents  
requisits:  
- Titulació universitària superior o de grau mitjà i altres titulacions  
oficialment reconegudes com equivalents.  
- No haver transcorregut més de quatre anys des de la terminació  
dels corresponents estudis.  
- No haver sigut contractat en pràctiques en virtut de la mateixa titulació,  
en la mateixa o distinta empresa, per temps superior a dos anys.  
Tindran prioritat per a la seua contractació els col·lectius amb  
especial dificultat per a l'accés a la formació (habitants de zones allunyades  
de l'oferta formativa), i els pertanyents a col·lectius de treballadors  
desfavorits (discapacitats, immigrants, treballadors d'edat  
avançada, dones que es reintegren al mercat laboral...).  
Si el contracte formatiu es rescindira per qualsevol motiu abans  
que transcorregueren els 3 primers mesos, el programa formatiu podria  
ser desenrotllat i finalitzat pel següent candidat millor qualificat, amb  
el qual es firmaria un nou contracte en pràctiques. En qualsevol cas,  
l'import de l'ajuda no superaria mai l'aprovat inicialment per a un  
màxim de 12 mesos.  
De manera general, els programes formatius hauran d'incloure  
aspectes sobre el desenrotllament sostenible i la protecció i millora del  
medi ambient.  
Les activitats desenrotllades pel personal contractat en pràctiques  
formatives seran exclusivament de caràcter no econòmic, havent de  
quedar especificades en la memòria tècnica de sol·licitud.  
Els instituts tecnològics deuran, a més:  
- facilitar al contractat l'entorn i els mitjans adequats per a desenrotllar  
el programa d'acord amb el que preveu la Memòria Tècnica del  
projecte presentada al costat de la sol·licitud d'ajuda. Així mateix es  
tindrà en compte l'accessibilitat de les persones discapacitades a l'entorn  
on desenrotllaran les pràctiques.  
- utilitzar i aplicar els formularis, procediments, models i terminis  
per a la justificació de la realització de les pràctiques formatives que  
l'IMPIVA establisca així com aplicar la normativa d'imatge establida.  
Característiques de les Ajudes per a Materials Formatius.  
Els beneficiaris que elaboren o adapten materials formatius finançats  
per l'IMPIVA seran responsables:  
- De realitzar una adequada i suficient promoció dels resultats  
obtinguts, atenint-se a la normativa d'imatge que determinen l'IMPIVA  
i el Fons Social Europeu i de la utilització d'esta imatge en tota la  
documentació relacionada amb les accions que es deriven del projecte.  
- De l'execució i desenrotllament del projecte, de les compres que  
puga realitzar i de les relacions amb l'IMPIVA. Esta responsabilitat  
no podrà ser delegada en cap persona o entitat aliena a la beneficiària  
directa de l'ajuda.  
- Queda prohibida l'existència de més d'un nivell de contractació  
injustificada. En el cas que existira, l'entitat emetrà un informe justificatiu  
indicant les raons que fan impossible realitzar l'activitat formativa  
sense la dita contractació.  
- Les factures que els contractistes emeten hauran de contindre un  
desglossament de costos suficient per a determinar els conceptes establits  
com a costos subvencionables.  
- No s'entendrà com a contractació la cessió parcial del projecte a  
entitats que estiguen vinculades a este.  
- En tot cas, el sol·licitant de l'ajuda serà el responsable directe  
de l'execució del projecte, havent de gestionar el seu desenrotllament  
i justificació davant de l'IMPIVA, així com portar el degut seguiment  
i control.  
Termini  
El termini de presentació començarà el dia de publicació de la present  
resolució en el Diari Oficial de la Generalitat (DOGV) i finalitzarà  
el dia 30 de gener de 2007. La presentació de les memòries tècniques  
i la resta de documentació addicional podrà presentar-se amb  
independència de l'imprés de sol·licitud fins a la mateixa data límit.  
Programa d'Alta Especialització en Tecnologies Industrials  
Objecte  
Potenciar el desenrotllament i implementació de noves línies  
d'investigació aplicada, per mitjà de l'especialització de tecnòlegs en  
l'àmbit de les noves tecnologies en els sectors industrials, en centres  
de reconegut prestigi nacionals i internacionals amb els quals s'establiran  
línies de col·laboració, a fi d'incrementar i enfortir la I+D+i i la  
diversificació industrial a la Comunitat Valenciana.  
Actuacions recolzables  
Actuació 1. Manteniment de línies d'investigació aplicada.  
Es recolzarà el manteniment dels projectes d'investigació aplicada  
aprovats en els exercicis 2004 i 2005, en el marc d'este programa.  
Podran ser desenrotllats per part de personal investigador propi o de  
nova contractació dels Instituts Tecnològics i per personal investigador  
d'universitats i de centres d'investigació amb seu o delegació a  
la Comunitat Valenciana amb els que l'Institut Tecnològic establisca  
l'oportú conveni de col·laboració.  
En este cas haurà d'aportar-se, a més de la justificació documental  
de la concessió de l'ajuda, una actualització del projecte amb la descripció  
de les accions d'especialització i implementació a realitzar fins  
a finalitzar el període total establit per al complet desenrotllament del  
projecte.  
Actuació 2. Noves línies d'investigació aplicada.  
Es recolzarà l'especialització en noves tecnologies o en noves línies  
d'investigació aplicada de tecnologies existents, per mitjà d'estades  
en Centres o Organismes d'Alta Tecnologia en l'àmbit internacional,  
així com la seua implementació posterior en els sectors industrials de  
la Comunitat Valenciana.  
Les noves línies hauran de poder-se desenrotllar dins del marc de  
vigència del programa 2004-2007.  
Estos projectes podran ser desenrotllats per part de personal investigador  
propi o de nova contractació dels Instituts Tecnològics i per  
personal investigador d'universitats i de centres d'investigació amb  
seu o delegació a la Comunitat Valenciana amb el qual l'Institut Tecnològic  
establisca l'oportú conveni de col·laboració.  
El perfil del personal investigador serà el de titulat universitari, de  
grau mitjà o superior i/o doctor, amb experiència en I+D+i en àrees  
rellevants per a les activitats objecte d'esta actuació. El nombre màxim  
de tecnòlegs per projecte d'especialització serà de quatre, al llarg de la  
mateixa convocatòria.  
Els centres tecnològics de destí hauran de respondre a alguna de  
les següents tipologies:  
- Organismes internacionals de Ciència i Tecnologia.  
- Departaments d'I+D+i d'empreses i/o universitats d'àmbit internacional.  
Excepcionalment també podran ser centres de destí centres nacionals  
de referència internacional en els seus respectius sectors.  
El suport als projectes d'especialització que es presenten en el  
marc d'esta actuació 2 queda condicionat a la disponibilitat pressupostària  
del programa després de l'aprovació de les ajudes per al manteniment  
de projectes en el marc de l'actuació 1.  
Estes actuacions estan cofinançades en un 70% pel Fons Social  
Europeu, Eix 20: Millora de la competitivitat i desenrotllament del teixit  
productiu i de Societat del Coneixement: innovació, I+D i societat  
de la informació, en el marc del Programa Operatiu Integrat de la  
Comunitat Valenciana 2000-2006.  
Beneficiaris  
Podran acollir-se a estes ajudes els projectes presentats per Instituts  
Tecnològics de la Xàrcia IMPIVA.  
Tipus d'ajuda  
Subvenció a fons perdut de fins a el 100% dels costos subvencionables,  
amb els següents imports màxims:  
- Dotació tecnòlegs, màxim anual per projecte:  
- Període especialització: 49.000Euros/any  
Inclou els gastos de personal així com els gastos per estada i desplaçament,  
durant els períodes d'especialització.  
- Període d'adaptació i implementació: 20.000Euros/any  
Estos imports màxims podran incrementar-se fins a un 20% en el  
cas de tecnòlegs amb àmplia experiència en investigació aplicada i  
amb dos anys o més d'antiguitat en l'Institut Tecnològic.  
- Gastos de formació i gestió, màxim anual per projecte: 20.000Euros/  
any.  
Inclou els gastos de gestió, tutorización, implementació i especialització  
en centres.  
En el cas de nova contractació de tecnòlegs, este import podrà  
incrementar-se fins a un 45% en consideració als gastos derivats de la  
contractació, tutoritzación i/o formació complementària d'aquests.  
Les ajudes contemplades en este programa són d'aplicació a activitats  
de caràcter no econòmic mampreses pels Instituts Tecnològics,  
açò és, que no consistixen en l'oferta de béns i servicis en cap mercat.  
Criteris de valoració  
Actuació 1. Manteniment de línies d'investigació aplicada.  
Qualitat del projecte (80 punts)  
- Objectius aconseguits com resultat del suport de l'IMPIVA al  
projecte en els exercicis anteriors:  
- Grau d'especialització aconseguit pels tecnòlegs i/o acords de  
col·laboració establits amb els centres de destí. (20)  
- Establiment i/o consolidació de les noves línies en l'Institut Tecnològic  
i transferència al sector productiu. (20)  
- Qualitat de la programació de les accions previstes per a l'especialització,  
implementació i difusió dels coneixements adquirits. (40)  
Viabilitat tècnica i economicofinancera (20 punts)  
- Coherència del pressupost del projecte amb els objectius a aconseguir.  
(10)  
- Dimensió equilibrada dels diferents tipus de costos de l'activitat.  
(10)  
Actuació 2. Noves línies d'investigació aplicada.  
Qualitat del projecte (50 punts)  
- Definició del projecte, justificació de la necessitat, nivell de tecnologia,  
grau d'innovació i potencial de transferència dels resultats.  
(15)  
- Definició i previsió de la transferibilitat i difusió dels resultats  
del projecte cap a les empreses de la Comunitat Valenciana. (15)  
- Col·laboració amb altres Instituts o Departaments Universitaris  
i Centres d'Innovació, mantenint el caràcter aplicat en la investigació.  
(10)  
- Adequació de les propostes de línies d'investigació aplicada als  
plans de competitivitat de les empreses valencianes, preferentment en  
sectors emergents. (10)  
Viabilitat tècnica i economicofinancera (20 punts)  
- Coherència del pressupost del projecte amb els objectius a aconseguir.  
(10)  
- Dimensió equilibrada dels diferents tipus de costos de l'activitat.  
(10)  
Característiques del sol·licitant (20 punts)  
- Orientació de les línies estratègiques d'investigació i desenrotllament  
tecnològic de l'Institut cap a les necessitats de les empreses de  
la Comunitat Valenciana. (10)  
- Contribució al posicionament de l'Institut en l'espai nacional i  
europeu d'I+D en determinades àrees tecnològiques i integració en el  
Sistema Valencià d'Innovació i col·laboració amb altres agents. (10)  
Aspectes socioeconòmics (10 punts)  
- Oportunitat que per al teixit empresarial dels sectors d'activitat  
de l'Institut i per a la societat representa l'aplicació i transferència dels  
resultats esperats del projecte. (5)  
- Sol·licituds presentades per entitats que hagen superat en la seua  
plantilla respecte a l'any anterior els mínims exigits per la normativa  
sobre integració laboral de discapacitats o que compten amb un pla  
d'igualtat d'oportunitats entre dones i hòmens, per entitats amb ubicació  
en zones geogràfiques d'interés preferent, o amb projectes que  
suposen increment de l'ocupació. (5)  
Costos subvencionables  
01. servicis externs  
Gastos derivats de la selecció del tecnòleg i, si procedix, costos de  
publicitat.  
Gastos derivats de la investigació en el centre de destí; altres gastos  
per accions formatives que es realitzen durant el període d'espe-  
cialització i adaptació (cursos, jornades, seminaris o participació en  
congressos)  
Gastos derivats de l'estada i desplaçament dels investigadors (viatges  
interurbans - transport públic - nacionals i internacionals i allotjament).  
Gastos d'assistència tècnica externa necessària per al desenrotllament  
del projecte.  
03. Recursos humans (personal propi)  
Gastos de personal: incloent el salari, les càrregues socials, la  
quota empresarial a la Seguretat Social i les dietes incloses en nòmina  
com a complements per desplaçament.  
07. Altres  
Gastos de l'Institut Tecnològic per tutorización, seguiment i avaluació  
del programa d'especialització, per la seua transferència al sector  
productiu, i per l'assistència tècnica de les universitats i de centres  
d'investigació amb què s'establisquen acords de col·laboració per a la  
participació d'investigadors en els projectes.  
Període d'elegibilitat.  
En l'actuació 1: "Manteniment de línies d'investigació aplicada"  
seran admissibles els costos subvencionables ocasionats pel projecte  
des de l'un de gener de 2007.  
En l'actuació 2: "Noves línies d'investigació aplicada" seran  
admissibles els costos subvencionables a partir de la data de presentació  
de la sol·licitud, corresponents a l'exercici 2007.  
Altres  
La memòria tècnica del projecte contindrà la descripció del nou  
projecte, actualització revisada en el cas de manteniment de projecte,  
el perfil professional i el programa d'especialització que desenrotllaran  
els tecnòlegs en cada un dels centres de destí, així com una detallada  
planificació del projecte i del seu pressupost per a tot l'exercici 2007.  
L'Institut Tecnològic especificarà així mateix la seua previsió per  
a l'adequada implementació i difusió dels resultats obtinguts en el projecte  
a les empreses valencianes, en el marc del desenrotllament sostenible  
i la protecció i millora del medi ambient.  
En cas de contractació de nous tecnòlegs, la selecció de personal  
es realitzarà per part dels Instituts Tecnològics respectant les polítiques  
horitzontals en matèria d'igualtat d'oportunitats i atenent a principis de  
publicitat suficient i valoració professional equitativa dels candidats,  
amb menció expressa als fons europeus tant en el procés de selecció  
com en el propi contracte.  
El període d'especialització del nou tecnólogo podrà iniciar-se  
amb una estada en l'Institut Tecnològic per a la seua adaptació i/o  
actualització sectorial. Aquest període, de fins a tres mesos de duració,  
haurà de ser tutoritzat pel responsable de la línia d'investigació  
aplicada.  
Cada nou projecte constarà d'una fase d'especialització en Centres  
o Organismes d'àmbit internacional i d'una fase d'implementació dels  
coneixements adquirits en el corresponent sector industrial valencià.  
Ambdues fases, especialització i implementació, es consideren parts  
inseparables i imprescindibles de cada projecte la duració màxima del  
qual s'ajustarà al període de vigència del Programa d'Alta Especialització  
en Tecnologies Industrials 2004-2007  
El període d'especialització es desenrotllarà preferentment durant  
la primera fase del projecte. Però si el seu desenrotllament així el  
requerira, el període d'especialització podria alternar-se amb estades  
en el propi Institut Tecnològic, computant-se estes com a fase d'implementació.  
En este cas, cada període d'especialització en el centre  
d'investigació haurà de tindre una duració mínima d'un mes.  
El període d'implementació tindrà una duració com a mínim igual  
a la mitat del període d'especialització realitzat.  
L'Institut Tecnològic, serà responsable de realitzar una adequada  
i suficient promoció dels resultats obtinguts, atenint-se a la normativa  
d'imatge que determinen l'IMPIVA i el Fons Social Europeu.  
Termini  
El termini de presentació començarà el dia de publicació de la present  
resolució en el Diari Oficial de la Generalitat (DOGV) i finalitzarà  
el dia 30 de gener de 2007. La presentació de les memòries tècniques  
i la resta de documentació addicional podrà presentar-se amb  
independència de l'imprés de sol·licitud fins a la mateixa data límit.